text: faqs - ECOGARROTXA, preguntes freqüents
  COM TRIAR EL NOSTRE LOT DE VEDELLA?
  Si es tracta d'una parella o d'una família de tres membres que no pot compartir amb ningú ni congelar molta quantitat, el paquet de 7,5 kg seria el més encertat donat que es pot congelar en un sol calaix del congelador i tindran carn per dos mesos.
  BOX S 7.5: Pensat per families que preparen carn guisada o brou i també carn a la planxa.
  BOX S2 7.5: Pensat per families que preparen carn a la planxa i diferents preparacions de carn picada.
  Si sou una familia de 4 membres, feu només un àpat al dia a casa, i teniu una nevera combi, un paquet de 15 kg pot durar uns quatre mesos i ocupa aproximadament un parell de calaixos del congelador. Hi trobareu totes les peces, inclòs el filet, envasades en petits paquets fàcils de gestionar.
  BOX M 15: Pensat per families que mengen carn a la planxa i preparen carn guisada, canelons o brou.
  BOX M2 15: Pensat per families que mengen sobretot carn a la planxa i preparacions de carn picada però que també fan brou.
  BOX M3 15: Pensat per families que mengen carn a la planxa i desitgen preparar carn guisada i ossobuco.
  Per tots aquells que desitgin provar el nostre producte, però inicialment els faci por un lot tant divers com els que oferim, els posem a l'abast el lot "TASTET", de 4 kg, pensat per ser cuinat a la planxa o a la brasa, i fàcil de gestionar tant en refrigeració com congelat.
  LA CARN QUE VENEU ÉS CONGELADA?
  Tota la carn és fresca, reposada durant uns dies per assolir la tendresa desitjada, i es presenta envasada al buit, en paquets de 0.5 kg. aproximats.
  QUAN DE TEMPS POT DURAR LA CARN?
  Es conservarà perfectament a la nevera durant 3 setmanes i durant 10 mesos al congelador. Cada paquet està etiquetat individualment amb el tipus de peça i la data d'envasat, la de caducitat en fresc i la de caducitat en congelació, de forma que resulti fàcil de conservar, congelar i manipular.
  COM CAL DESCONGELAR LA CARN?
  És importantíssim, per assegurar que es manté la qualitat, descongelar la carn correctament. Això vol dir que cal que la descongelació sigui lenta, prolongada.
  El millor és fer una previsió de la carn que necessitarem. D'aquesta forma, el dia abans el que farem és treure del congelador la carn que menjarem o cuinarem l'endemà, i la posarem a la nevera.
  Aquesta descongelació lenta ens assegura que no es perdrà res de la qualitat de la carn, i que la disfrutarem com si fos acabada de rebre. En el cas de la nostra carn, no és necessari posar-la amb una plata per escòrrer el suc. Gairebé no en deixen anar (segons la peça) i a més a més, com no hi ha cap tipus de conservant ni producte químic, la separació no és necessària.
  Recordeu: Mai no descongeleu la carn al microones ni al foc, i si pot ser, deixeu que es descongeli a la nevera des del dia abans.
  UN COP DESCONGELADA, ES POT TORNAR A CONGELAR?
  Cap producte descongelat es pot tornar a congelar en el mateix estat. Això vol dir que per poder tornar a congelar un producte que ha estat descongelat, l'heu de cuinar previament..
  Ara bé, no oblideu que si descongeleu carn que ja ha estat cuinada i no la mengeu, no la podreu tornar a congelar.
  CAL SALAR LA CARN ABANS DE CUINAR-LA?
  Depèn de la carn. Si posem sal a la carn de vedella tallada abans de posar-la al foc, els porus s'obren i es perden els sucs essencials de la carn per òsmosi. La carn quedarà més eixuta i difícil de menjar.
  Nosaltres aconsellem per qualsevol peça tallada (entrecots, bistecs, filet a trossos, xurrasco), el sistema següent:
  Posar la peça al foc ben calent, poca estona, deixant que la carn es segelli amb el calor de l'oli. Es forma una capa dorada i cruixent que manté els sucs a l'interior.
  Quan la girem, podem salar el costat ja cuinat i un cop al plat salarem el costat que faltava. Hi posem pebre si ho desitgem.
  Ara bé, hi ha peces com el tall rodó que és un muscle sencer no tallat, que cal salpebrar abans de posar al forn o a la cassola. En aquests casos, el que fem és fregar la sal i el pebre al voltant del tall, perquè així aconseguirem que de mica en mica vagi penetrant i arribi al cor de la peça, distribuïnt el punt de sal per tota ella.
  CAL DEIXAR REPOSAR LA CARN DE VEDELLA?
  Si, cal que després del sacrifici la carn de vedella reposi uns dies. Després del sacrifici el que tenim és muscle, i no carn. Les parets cel•lulars s'han mantingut, i la peça no seria prou tendra. Quan deixem la carn reposar, aquesta madura, i el tipus de processos naturals que s'hi produeixen trenca les parets. Així, el que rebem son peces tendres, i molt gustoses.
  Els vedells que vosaltres rebeu han estat reposant en cambra frigorífica 15 dies. D'aquesta forma garantim la tendresa de la carn.